CELEX: 22005D0104
Language: hu
Date: 2005-07-08 00:00:00
Title: Az EGT-Vegyesbizottság 104/2005 határozata ( 2005. július 8. ) az EGT-megállapodás XI. mellékletének (Távközlési szolgáltatások) módosításáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 306/39
            
         
      AZ EGT-VEGYESBIZOTTSÁG
   
   104/2005 határozata
   (2005. július 8.)
   az EGT-megállapodás XI. mellékletének (Távközlési szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XI. mellékletét a 2005. március 11-i 39/2005 EGT-vegyesbizottsági határozat (1) módosította.
            
         
               (2)
            
            
               Az Egyesült Államok Vámügyi és Határvédelmi Irodája rendelkezésére bocsátott, a légi utasok utas-nyilvántartási adatállományában tárolt személyes adatok megfelelő védelméről szóló, 2004. május 14-i 2004/535/EK bizottsági határozatot (2) a megállapodásba kell foglalni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. melléklete 5ei. pontja (2004/411/EK bizottsági határozat) után a következő pontot kell beilleszteni:
   
      
                  „5ej.
               
               
                  
                     32004 D 0535: A Bizottság 2004. május 14-i 2004/535/EK határozata az Egyesült Államok Vámügyi és Határvédelmi Irodája rendelkezésére bocsátott, a légi utasok utas-nyilvántartási adatállományában tárolt személyes adatok megfelelő védelméről (HL L 235., 2004.7.6., 11. o.).”
               
            
   2. cikk
   A 2004/535/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. július 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. július 8-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 198., 2005.7.28., 36. o.
   
   
      (2)  HL L 235., 2004.7.6., 11. o.
   
   
      (3)  Alkotmányos követelmények fennállását nem jelezték.